CELEX: 32011R0757
Language: hu
Date: 2011-07-27 00:00:00
Title: A Bizottság 757/2011/EU végrehajtási rendelete ( 2011. július 27. ) egyes áruk Kombinált Nómenklatúra szerinti besorolásáról

2.8.2011   
            
            
               HU
            
            
               Az Európai Unió Hivatalos Lapja
            
            
               L 199/37
            
         A BIZOTTSÁG 757/2011/EU VÉGREHAJTÁSI RENDELETE
   (2011. július 27.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódex-bizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 27-én.
      
         
            a Bizottság részéről, az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  A bokát nem takaró, 24 cm-nél hosszabb talpbéléssel rendelkező lábbeli, amely nem azonosítható férfi vagy női lábbeliként.
                  A külső talp gumiból, a középtalp kis sűrűségű polimerekből készült.
                  A felsőrész textil, bőr és műanyag részekből áll.
                  Szürke textilanyag borítja a felsőrész teljes felületét a lábbeli sarkánál lévő fehér textildarab (filc) [2 (1)] kivételével (lásd a 655 B képet).
                  Ezt a fehér textilanyagot több szürke bőrdarab borítja. Főként egy darab borítja a saroknál [C (1)] és részben két darab a cipő két oldala mentén [D (1)], valamint két darab átível a lábfej körül [B (1)] (lásd a 655 C képet).
                  A sarok legvégén a fehér textilanyagot egy fekete vízhatlan textilanyagdarab, és egy, a tetejére varrott sötétszürke műanyagdarab [b (1)] borítja (lásd a 655 C képet). A fekete textil a műanyagdarab kis nyílásain keresztül látható.
                  A fent említett szürke textilanyagok egymáshoz vannak varrva és a talphoz vannak rögzítve. A cipő egyik oldalán két szürke textildarab cikkcakköltéssel van összeillesztve, amelyet a cikkcakköltés mindkét oldalán nyeregtűzés egészít ki (lásd a 655 D képet). Ugyanilyen nyeregtűzés rögzít a két textildarab alatt egy textilpántot, az összeállítás megerősítése céljából.
                  A cipő elején egy szürke műanyagdarab [a (1)] borítja az alatta lévő szürke textilanyagot.
                  A cipő mindkét oldalán szürke bőrdarabok [A (1)] vannak a textilanyaghoz rögzítve, és a bőr/szürke textilanyag felett négy textilpánt [1 (1)] is található (lásd a 655 A és 655 D képet). Emellett a lábbeli sarkánál egy textilpánt hurokként van rögzítve a textilanyaghoz.
                  (edzőcipő)
                  (Lásd a 655 A, a 655 B, a 655 C és a 655 D képet) (2)
                  
               
               
                  6404 11 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a Kombinált Nómenklatúra 64. árucsoportjához tartozó megjegyzések 4. a) és 4. b) pontja, a 64. árucsoportjához tartozó kiegészítő megjegyzések 1. pontja, valamint a 6404 és a 6404 11 00 KN-kód szövegezése határozza meg.
                  A felsőrész anyagának meghatározásakor a 64. árucsoporthoz tartozó megjegyzések 4. a) pontja értelmében nem kell figyelembe venni a cipő elejét borító szürke műanyagdarabot [a (1)], mert az az alatta lévő szürke textilanyag megerősítése révén a lábujjakat védi.
                  Ugyanígy nem kell figyelembe venni a cipő két oldalán lévő négy függőleges textilpántot [1 (1)], mert azok a lábbeli oldalának megerősítései, sem a lábbeli sarkánál lévő textilhurkot, mert az a cipő felhúzásához segítségként szolgáló tartozék.
                  Szintén nem kell figyelembe venni a lábbeli két oldalán a szürke textilanyaghoz rögzített szürke bőrdarabokat [A (1)], mivel azok szintén megerősítések a lábbeli oldalán.
                  A fehér textilanyag [2 (1)] sem tekinthető a felsőrész alkotóanyagának, mert részben sem látható a lábbeli külső felületén (lásd a KN-magyarázat 64. árcsoporthoz tartozó általános megjegyzéseinek 1. a) pontja második bekezdésének első mondatát).
                  Ellenben a fehér textilanyagot [2 (1)] főként vagy részben borító szürke bőrdarabok [B, C, D (1)] (lásd a 655 B és 655 C képet) a felsőrész anyagának tekinthetők, mivel felületük részben vagy teljesen látható a külső felületen, és nem tartozékok, sem megerősítések.
                  A lábbeli sarkánál a sötétszürke műanyag alatt lévő fekete vízhatlan textilanyag [b (1)] nem tekinthető a felsőrész anyagának, mert az csak egy betét, amely megakadályozza, hogy víz jusson be a műanyagdarab nyílásain. Ezért a lábbeli sarkánál lévő sötétszürke műanyagdarab szintén a felsőrész anyagának tekinthető a 64. árucsoporthoz tartozó megjegyzések 4. a) pontja értelmében.
                  A 64. árucsoporthoz tartozó megjegyzések 4. a) pontja értelmében a szürke textilanyagok a felsőrész anyagának tekinthetők, mert tartós összeillesztési módszerrel egymáshoz és a felsőrészt alkotó fent azonosított egyéb anyagokhoz [B, C, D, b (1)] vannak erősítve (lásd a KN-magyarázat 64. árucsoporthoz tartozó általános megjegyzéseinek 1. a) pontja második bekezdésének utolsó mondatát, együtt az 1. c) pontja második bekezdésének utolsó mondatával).
                  Ezenfelül a felsőrész fent azonosított alkotóanyagai [B, C, D, b (1) és a szürke textilanyagok] (lásd a 655 C képet) felsőrész jellegűek, vagyis elegendő tartást biztosítanak a lábnak ahhoz, hogy a viselő a lábbelit járásra használhassa (lásd a 64. árucsoporthoz tartozó kiegészítő megjegyzések 1. pontja első bekezdésének második mondatát).
                  A fent említett megerősítések és tartozékok (lásd a 655 C képet) eltávolítása után a szürke textilanyagoknak nagyobb a külső felülete, mint a felsőrész többi, fent azonosított alkotóanyagának [B, C, D, b (1)], és ezért a lábbelit a 64. árucsoporthoz tartozó megjegyzések 4. a) pontja értelmében textilanyag felsőrésszel rendelkezőnek kell tekinteni.
                  A talpnak a talajjal érintkező része gumiból van a 64. árucsoporthoz tartozó megjegyzések 4. b) pontja értelmében. A lábbeli külső talpa tehát gumiból van.
               
            
         
      
         (1)  A számok/betűk a képeken látható számokra/betűkre utalnak.
      
         (2)  A képek csupán tájékoztató jellegűek.